Raggsokk

En raggsokk var opprinnelig en tykk sokk strikket av grovt ullgarn med en viss andel innspunnet ragg fra geit (ofte kalt geiteragg), for å gjøre garnet ekstra slitesterkt. Raggsokkene ble gjerne brukt i vinterstøvler, og for eksempel av tømmerhoggere som trengte noe varmt og solid, når de på vinterstid lå på skauen og jobbet i snøen.

Idag er slikt ekte «raggegarn» ikke lenger tilgjengelig, siden nye kunststoffer har erstattet geiteragg. Moderne ullblandinger inneholder gjerne omkring  ull, med innslag av kunstfibre som acryl, nylon og polyamid. I dag er kanskje ullsokk en riktigere betegnelse på disse sokkene, men begrepet raggsokk er godt innarbeidet og forstått av de fleste.

Det er fortsatt mulig å få tak i garn med en andel geitehår, men dette stammer fra angorageit og kalles gjerne mohair. Det er en finere og mye mykere type ragg, som ikke egner seg like godt til sokker som skal tåle litt slitasje.

Se også  
 sokker
 strikking

Fottøy
Strikkeplagg
Vinterklær